Vers-n-dag - Geloof, liefde en hoop - 28 Augustus 2020
Geloof, liefde en hoop - 28 Augustus 2020
Wanneer ons tot God, die Vader van ons Here Jesus Christus, bid, dank ons Hom altyd vir julle omdat ons gehoor het van julle geloof in Christus Jesus en van julle liefde vir al die gelowiges. Hierdie geloof en liefde is gegrond op die hoop wat vir julle in die hemel bewaar word en waarvan julle reeds gehoor het toe die waarheid, die evangelie, aan julle verkondig is. Kolossense 1:3-5
Die stad, Kolosse, was nie juis 'n belangrike stad in die eerste eeuse Romeinse Ryk nie. Alhoewel Paulus nie self daar gepreek of die kerk daar geplant het nie, het hy net soveel vir die kerk daar omgegee as vir die kerke in die groter stede soos Efese of Korinte.
Hoop is die fondasie van geloof en liefde, die bron waaruit hulle voortspruit en wat deur die krag van die Heilige Gees onderhou word. Soos ons die afgelope weke ontdek het, is ons hoop nie 'n wens vir iets wat miskien sal gebeur nie, maar dit is 'n huidige verwagting van dit wat definitief ten volle in die toekoms ondervind sal word.
Gebed: Here Jesus, U het gegaan om vir ons 'n plek voor te berei. Berei ons asseblief voor vir daardie plek. Deur die wonderlike hoop vir dit wat op ons wag, gee asseblief aan ons die krag om elke dag in geloof en liefde te leef. Amen